На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019, 149/2020 и 118/2021), члана 70.став 10. Статута општине Гаџин Хан (,,Сл.лист града Ниша,, бр.10/2019,101/2019), члана 11. Одлуке о буџету општине Гаџин Хан за 2022. годину („Службени лист града Ниша“ број 116/2021) и предлога Службе за буџет, финансије и пореску администрацију број 400-474/22-IV/01 од 16.05.2022. године,

Општинско веће општине Гаџин Хан на седници одржаној 16. маја 2022. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о буџету општине Гаџин Хан за 2022. годину (“Службени лист града Ниша” 116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 66.**

 **Економска класификација 499000 - Средства резерве**

**ОДОБРАВАЈУ СЕ** у износу од **116.000,00** динара (стошеснаестхиљададинара) Општинској управи општине Гаџин Хан за наканаду трошкова парничног поступка и нематеријалну штету услед уједа пса.

1. Средства из тачке 1. овог предлога распоређују се на следећи начин:
2. **Износ: 49.000,00 динара**

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 59**

**Економска класификација 483111 – Новчане казне и пенали по решењу судова**

1. **Износ: 67.000,00 динара**

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 61**

**Економска класификација 485119 – Остале накнаде штете**

3. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о буџету општине Гаџин Хан за 2022. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

Пресудом Основног суда у Нишу Број 15П бр.17741/21 од 04.03.2022.године обавезује се Општина Гаџин Хан-тужена да тужиоцу Зорану Илићу из Гркиње на име накнаде нематеријалне штете настале услед уједа пса луталице исплати укупан износ од 65.000,00 динара и то:

 - за претрпљене физичке болове износ од 35.000,00 динара и

- за претрпљен страх износ од 30.000,00 динара,

све са законском затезном каматом почев од 04.03.2022. године као дана пресуђења.

На основу обрачуна затезне камате укупна обавеза општине Гаџин Хан за накнаду нематеријалне штете по овој пресуди на дан 17.05.2022.године износи 66.242,12 динара.

Општина Гаџин Хан се такође обавезује да тужиоцу на име накнаде трошкова парничног поступка исплати износ од 48.400,00 динара.

На економској класификацији 483, позиција 59 и економској класифакцији 485, позиција 61 Одлуком о буџету општине Гаџин Хан за 2022.годину планирана средства су у целости утрошена па је неопходно издвојити из текуће буџетске резерве износ од **48.400,00** динара за трошкове парничног поступка и **66.242,12** динара на име накнаде материјалне штете.

.

Одлуком о буџету општине Гаџин Хан за 2022.годину средства за ове намене нису планирана и обезбеђују се из текуће буџетске резерве

Број: 06-400-235/22-III

У Гаџином Хану, 16.05.2022.године

 ПРЕДСЕДНИК

 ОПШТИНСКОГ ВЕЋА

 Милисав Филиповић